1. 1. **Τα τεκμήρια διαβίωσης δηλαδή το άρθρο 31 του Ν.4172 πρέπει να καταργηθεί ολοσχερώς.**

Επισημαίνω ότι αποτελεί Ελληνική πρωτοτυπία παγκοσμίως και ήδη η ΝΔ έχει εξαγγείλει την σταδιακή κατάργηση του, λάβετε υπόψιν σας αυτό διότι αποτελεί εξαιρετικά φιλολαϊκό μέτρο.

Είναι φιλολαϊκό διότι το άρθρο 31 κάνει εξαιρετικά περίπλοκη την ζωή όλων και δεν πλήττει την ολιγαρχία όπως φαντάζεται κάποιος αλλά τον μέσο πολίτη με αυθαίρετα εισοδήματα.

Για αυτό άλλωστε και υπάρχουν τόσες δεκάδες εξαιρέσεις από τα τεκμήρια

Σημειώστε ότι δεν υπάρχουν τεκμήρια διαβίωσης για τους κατοίκους εξωτερικού που έχουν βίλες, πισίνες, σκάφη και λιμουζίνες στην Ελλάδα (αν υπήρχαν ο τουρισμός θα κατέρρεε) αλλά υπάρχει τεκμήριο για τον φτωχό συνταξιούχο.

Δεν πρέπει όμως να καταργηθεί το άρθρο 32 περί τεκμηρίων για δαπάνες απόκτησης περιουσιακών στοιχείων

2. Πρέπει να υπάρξει μια **νέα περίοδος** (πχ έξη μήνες) **υποβολής εκπρόθεσμων δηλώσεων κάθε είδους φόρου χωρίς συνέπειες μετά το τέλος της πανδημίας ώστε να δοθεί η δυνατότητα στις επιχειρήσεις και τους πολίτες να συμμαζέψουν τις υποχρεώσεις τους.**

3. Πρέπει να αλλάξει ο Κώδικα φορολογικών Διαδικασιών και τα πρόστιμα να κυμαίνονται με βάση το μέγεθος της οντότητας των ΕΛΠ και όχι την κατηγορία βιβλίων. Επίσης να επιβάλλεται το αυτοτελές πρόστιμο των 100 ευρώ και για χρεωστικές δηλώσεις οφειλής μέχρι ποσού 200 ευρώ.

4. Αλλαγή της κατηγοριοποίησης οντοτήτων των ΕΛΠ ώστε ΝΠΜΚ και ΜΚΟ με μεγάλα έσοδα από ακίνητα ή δωρεές να έχουν υποχρέωση τήρησης διπλογραφικών βιβλίων.

5. Ριζική αναδιάρθρωση του δημόσιου λογιστικού, μετατροπή του σε διπλογραφικό σύστημα και προσαρμογή του στα ΕΛΠ.

6. Το TAXIS να ανασχεδιαστεί με στόχο την φιλικότητα προς τον χρήστη (wizards για συμπλήρωση δηλώσεων κλπ) και να περιλάβει το σύνολο των εκατοντάδων φορολογικών διαδικασιών που σήμερα δεν εκτελούνται αυτόματα.

7. Η μορφή και οι διαδικασίες υποβολής δηλώσεων ασφαλιστικών εισφορών (ΑΠΔ) να εκσυγχρονιστούν. Να υποβάλλεται μία και μόνο ΑΠΔ για όλες τις εισφορές όλων ανεξαιρέτως των ταμείων .Να υπάρξει επιτέλους η δυνατότητα υποβολής εκπρόθεσμων και τροποποιητικών ΑΠΔ με ηλεκτρονικό και αυτόματο τρόπο. Να απλοποιηθεί το σύστημα απεικόνισης και υπολογισμού των πακέτων ασφάλισης (Περιλαμβάνω αυτή την ενότητα ως συμβολή στην απλοποίηση επιχειρηματικών λειτουργιών).

8. **Η ψηφιακή μεταρρύθμιση** να πάει χέρι χέρι με την νομοθετική απλοποίηση. Να καταργηθεί η διάκριση ηλεκτρονικού τιμολογίου για το Δημόσιο και για τον ιδιώτη πελάτη (ένας ενιαίος μορφότυπος). Να υπάρξει ένας δωρεάν δημόσιος παρόχους ηλεκτρονικής τιμολόγησης. Εξαίρεση των πολύ μικρών οντοτήτων από υποχρεωτική ηλεκτρονική τιμολόγηση.

9. Άμεσος στόχος να είναι η μείωση των δηλωτικών υποχρεώσεων των επιχειρήσεων. Κεντρική διυπουργική υπηρεσία στην οποία θα κοινοποιείται οποιαδήποτε απόφαση υποχρεώνει τις επιχειρήσεις σε νέα υποβολή ηλεκτρονικών στοιχείων και δηλώσεων σε οποιαδήποτε πλατφόρμα του δημοσίου.

10. Ενοποίηση όλων των ειδικών μητρώων ως επιμέρους ενότητες του ΓΕΜΗ και του Ενιαίου μητρώου Μη κερδοσκοπικών επιχειρήσεων. Σύνδεση του μητρώου μη κερδοσκοπικών επιχειρήσεων με τα πρωτοδικεία της χώρας.

11. Η υποβολή του Ε9 να γίνεται με ευθύνη των συμβολαιογράφων κατά τον χρόνο μεταγραφής της πράξης στο κτηματολόγιο και να είναι απαραίτητη για την μεταγραφή αυτή.

12. Ειδικά μέτρα για την εξυπηρέτηση των Ελλήνων που ζουν στην αλλοδαπή όσον αφορά φορολογικές υποχρεώσεις προηγουμένων ετών. Δυνατότητα να μην έχουν εκπρόσωπο στην Ελλάδα αν έχουν εξουσιοδοτήσει λογιστή ή δικηγόρο για την λήψη της αλληλογραφίας τους.

13. Αλλαγή του τρόπου φορολογικής αντιμετώπισης της εκκαθάρισης των επιχειρήσεων, η ενδιάμεση χρήση εκκαθάρισης πάντα θα λήγει 31/12 και ο εκκαθαριστής θα είναι συνυπεύθυνος μόνο για οφειλές που δημιουργήθηκαν κατά την περίοδο της εκκαθάρισης.

14. Αυτόματη διακοπή λειτουργίας των επιχειρήσεων με την ανακοίνωση διακοπής του ΓΕΜΗ. Αυτόματη διασύνδεση μητρώων ΓΕΜΗ και ενιαίου μητρώου Μη κερδοσκοπικών επιχειρήσεων με το μητρώο TAXIS.

15.Κατάργηση της υποχρέωσης των κατοίκων εξωτερικού να υποβάλλουν δήλωση αν έχουν έσοδα από τόκους τραπεζών. Δεν υποβάλλουν δήλωση αν έχουν βίλα στην Μύκονο και υποβάλλουν δήλωση αν έχουν 1 ευρώ έσοδο από τόκους! Άρα παρακαλούμε να μην έχετε καταθέσεις στην Ελλάδα!

16.Ρύθμιση των θεμάτων φορολογικών δηλώσεων αποβιωσάντων ώστε να πάψει το σημερινό απαράδεκτο καθεστώς ταλαιπωρίας των κληρονόμων που δεν μπορούν να εξυπηρετηθούν από το TAXIS.

17.**Για το Mydata προαιρετική λειτουργία για μια τριετία**. Ανασχεδιασμός Mydata και απλοποίηση χαρακτηρισμών εσόδων και εξόδων με παράλληλη απλοποίηση των φορολογικών εντύπων (Ε3). Απλοποίηση των τύπων πρότυπων παραστατικών ΑΑΔΕ. Ειδικές εφαρμογές στο Mydata για τα ειδικά καθεστώτα (39α, 39β. αρ.43, αρ 45, ναυλοσύμφωνα και ένα σωρό άλλα) ώστε να μην εξαιρούνται ουσιαστικά από τον έλεγχο όλοι αυτοί. Κατάργηση της υποχρέωσης διαβίβασης παραστατικών σε πραγματικό χρόνο και κατάργηση των τυπικών παραβάσεων διαβίβασης παραστατικών. Το Mydata να οδηγήσει σε πραγματική μείωση των δηλωτικών υποχρεώσεων και όχι στην κατακόρυφη αύξηση του διοικητικού κόστους των επιχειρήσεων.